Βασίλειος Βασιλείου

Ο Βασίλειος Βασιλείου του Ανδρέα, περισσότερο γνωστός ως Βάσος Βασιλείου (Άρτα, 1915 - Αθήνα, 8 Ιανουαρίου 1985) ήταν Έλληνας δημοσιογράφος και συγγραφέας, μέλος της κυβέρνησης εθνικής ενότητας του 1974. 

 Σπουδές 
Σπούδασε Νομικά στο Πανεπιστήμιο Θεσσαλονίκης. Εκτός αυτών, ακολούθησε και σπουδές φιλολογίας. Αργότερα εργάστηκε ως θεατρικός κριτικός στα "Φιλολογικά Χρονικά".

 Δημοσιογράφος 
Ήταν επίσης γνωστός ως ΒΑΣ. ΒΑΣ. (από τα αρχικά του). Ως δημοσιογράφος ξεκίνησε την καριέρα του από την εφημερίδα Ελληνικός Βορράς και συνέχισε σε άλλα έντυπα, ιδιαίτερα μεταπολεμικά, με κυριότερη την εφημερίδα "Ακρόπολη" της οποίας υπήρξε πολιτικός συντάκτης και μετά τη "Βραδυνή"εφημερίδα Τα Νέα, 9/1/1985.. Το 1981 ανέλαβε πρόεδρος του Ελληνικού Κέντρου Κινηματογράφου. Ιστορικό του Ελληνικού Κέντρου Κινηματογράφου, ανάκτηση 7-5-2013 ενώ την ίδια περίοδο παρουσίασε στην τηλεόραση εκπομπές με πολιτιστικό περιεχόμενο.

 Πολιτικός 
Ο Βασιλείου υπήρξε διευθυντής του γραφείου Τύπου του αρχηγού του Ελληνικού Συναγερμού, Αλέξανδρου Παπάγου. Εντάχθηκε στη Νέα Δημοκρατία και στις εκλογές του Νοεμβρίου του 1974 εξελέγη βουλευτής Αθηνών Κοινοβουλευτική θητεία Βάσου Βασιλείου, ανάκτηση 7-5-2013.. Υπηρέτησε ως υφυπουργός Πολιτισμού και Επιστημών από τις 28 Αυγούστου 1974 ως τις 9 Οκτωβρίου 1974Η σύνθεση της Κυβέρνησης Εθνικής Ενότητας του 1974 , Γενική Γραμματεία Κυβερνήσεως, ανάκτηση 7-5-2013.. Πέθανε το 1985 σε ηλικία 70 ετών έπειτα από εγκεφαλικό επεισόδιο και κηδεύτηκε δημοσία δαπάνη στο Α΄ Νεκροταφείο.

 Παραπομπές 

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες υφυπουργοί Πολιτισμού και Επιστημών
Κατηγορία:Έλληνες συγγραφείς του 20ού αιώνα
Κατηγορία:Βουλευτές Αθηνών
Κατηγορία:Βουλευτές εκλεγμένοι με τη Νέα Δημοκρατία